1984 की हिंसा के मामले में दिल्ली हाइकोर्ट ने कांग्रेस नेता सज्जन कुमार को उम्रक़ैद की सज़ा सुनाई है. उनके साथ 5 और लोगों को सज़ा सुनाई गई है. वहीं, पेथाई चक्रवात आज दोपहर आंध्र प्रदेश के काकीनाडा के तटीय इलाक़े से टकराया. इसे देखते हुए राज्य सरकार पूरी तरह मुस्तैद है. नेवी और कोस्ट गार्ड को भी बुला लिया गया है. मछुआरों को समुद्र तट से दूर रहने की चेतावनी दी गई है. राज्य सरकार की ओर से 100 राहत शिविर खोले गए हैं. कई ट्रेनें रद्द हैं. चक्रवाती तूफ़ान की वजह से 100 किमी प्रति घंटे की रफ़्तार से हवा चल सकती है.
hin_Deva